Pri výbere karimatky je potrebné zohľadniť niekoľko faktorov. Samozrejme záleží na tom, či sa vydávate do prírody párkrát do roka v lete, alebo vyrážate pravidelne aj v priebehu zimných mesiacov. Zamerať by ste sa mali taktiež na typ a materiál, zohľadnite veľkosť i tvar, hmotnosť, rovnako aj rozmery po zbalení, čo má vplyv na pohodlnejšie prenášanie. Rolu potom zohráva aj komfort (závisí predovšetkým od hrúbky spacej podložky) a výška obstarávacej ceny.